इंदिरानगर में छत की टिन उड़ने से चपेट में आई नाजरीन (13 वर्ष) घायल हो गई। एसडीएम एपी वाजपेयी और सिटी मजिस्ट्रेट पंकज उपाध्याय घायलों का हाल जानने हॉस्पिटल पहुंचे। बरेली रोड पर पेड़ गिरने से तीनपानी में तीन कारें, रामपुर रोड पर देवलचौड़ के पास एक कार क्षतिग्रस्त हो गई। कालाढूंगी रोड पर कमलुवागांजा में दो लोग मामूली जख्मी हुए। नगर निगम के सामने यूनिपोल टूटने से नैनीताल हाईवे जाम हो गया। प्रशासन की टीमों ने सड़कों पर टूटकर गिरे सभी पेड़ हटाए।